Flavell Te Ururoa: Television New Zealand Amendment Bill — Third Reading 
Flavell Te Ururoa: Television New Zealand Amendment Bill — Third Reading 
[Volume:674;Page:20011] 
TE URUROA FLAVELL (Maori Party—Waiariki) 
: 
 Tena koe Mr Deputy Speaker 
.  
Kia ora ano tatau e te Whare. He wa poto noa iho tenei kua tukuna mai ai ki a au ki te whakatakoto i nga whakaaro o te Pati Maori. Me penei rawa te korero mai i te timatanga o tenei o nga pire i roto i te Whare kua kaha whakahe matau i tona putake. Ara ano nga mea kua whakatakotohia e aku hoa. Ka mutu ahakoa i puta mai i te waha o te Minita ko tana whakautu ki ta te Pati Maori i whakatakoto mai ai kei reira tonu te awangawanga.  
Ko tana ara ano nga huarahi kei mua i te aroaro kia tiaki pai ko te taha ki te Ao Maori engari nei au e noho nei i roto i te rangirua me te kore whakapono i te mea ko te pai o tenei mea o te charter te tahuhu korero ka herea katoatia nga tikanga nga ture hei whainga ma tenei o nga kamupene. Ko te mea pai ka eke ki te wa kia whakamatauria ae ranei he tika ranei tera tahuhu korero kaore ranei ka taea e te tangata te whakamatautau i nga taumata katoa ki ta te tahuhu korero i ki ai. Mena kare i eke ki te taumata o roto i tera tahuhu korero ka riro ma tetahi a ia e whakamatautau. Mena ka eke ka eke panuku ka eke tangaroa a me pakipaki nga ringa ka tika. No reira koinei te pai o tenei mea o te charter o te tahuhu korero ka taea e wai ranei te whakamatautau i te pai ranei i te koretake ranei o nga mahi o te kamupene.  
I te mea kua whakakorengia tera wahanga kei reira tonu te awangawanga ka kore nga take Maori te matauranga Maori nga rawa Maori e noho mai nei i waenganui i a pouaka whakaata o Aotearoa Te Reo Tataki me ki e kitea mai ai e te marea. Ka kore e tiakina paitia nga matauranga kei a ia i tenei wa tonu nei ka mutu ka kore pea Te Reo Tataki e whai nei i te hiahia o te Ao Maori o te motu ka tahi ka rua kia kitea mai ai e te kanohi Maori nga korero Maori e paohotia atu ana hei kanohi mo te motu kaua ki Aotearoa nei i tona kotahi engari ki te ao. No reira kei reira tonu tera awangawanga haunga nga korero o te Ropu Kakariki me Reipa kei reira tonu tera awangawanga o matau mo tenei o nga take kia whai wahi te matauranga Maori nga korero Maori nga hitori Maori te reo Maori tonu i runga i te pouaka whakaata. I nga tau kua hipa i whakamatautauria te pouaka whakaata Te Reo Tataki me ki mo enei take ara mo  
Te Karere 
 mo  
Marae  
i tenei wa ko  
Marae Investigates 
 he wahi pakupaku noa iho o nga haora e paohotia atu ana e te pouaka whakaata. Ko ta matau ko te ki atu he aha te uauatanga o te whakanui ake i tera ahuatanga ki te motu. I te mea penei i te Wiki o Te Reo Maori kua hipa ake nei ara ano nga painga o te kite atu i te kanohi Maori te reo Maori te hitori Maori ki runga me ki i te pouaka whakaata matua o te motu.  
No reira me pera rawa tetahi kupu korero ka whakairia ki te pakitara o te Whare nei i tenei po me te ki atu e kore matau te Pati Maori e whakaae ki tenei o nga pire. Ahakoa te paku aro mai o te Minita ki nga aue i tona mutunga mai kare matau i te whakapono ka eke tenei pire ki te taumata e wawatatia ana. Ka mutu he nui tonu nga mahi kai mua i te aroaro hei whakapakari ake i te ahuatanga o nga korero Maori matauranga Maori i tona whanuitanga. Kare e tino kitea i roto i te putake o tenei pire. No reira koinei ta te Pati Maori he whakahe i tenei o nga pire.  
[ 
Thank you Mr Deputy Speaker. Greetings once again to those of us in the House. I have been given only a short amount of time to present the thoughts of the Maori Party on this matter. Let me put it this way: since the inception of the Television New Zealand Amendment Bill in the House we have strongly opposed it. My colleagues have advanced several issues and although the Minister responded to the Maori Party’s concerns those concerns remain.  
According to the Minister there are many ways to ensure that aspects pertaining to Maoridom are protected. However I remain confused and unconvinced because the good thing about this instrument called a charter is that it binds together all of the protocols and legal requirements for the company to follow. A positive advantage is that once it is time to review whether the charter is appropriate then one can test the standards against those in the charter. Should those standards not be met then someone will have the task of reviewing the entity. If the standards are met successfully then the entity must be applauded. That is what makes a charter so useful; it allows anyone to see whether the company is performing well or poorly.  
But because that part has been abolished the concern is still there that issues of interest relating to Maoridom Maori knowledge and Maori resources within Television New Zealand (TVNZ) will not be seen by the public. The intellectual property it currently has will not be protected hence TVNZ will not meet the needs of Maori and indeed of the country whereby Maori faces and stories are broadcast not just in New Zealand but throughout the world. Regardless of what the Green Party and Labour had to say that concern of ours remains. We are concerned that Maori knowledge Maori history and the Maori language should maintain a place on television. A few years ago TVNZ underwent a review of Maori programmes such as  
Te Karere 
 and  
Marae 
 which is now called Marae Investigates. It found that Maori programmes had only a small amount of time on air. We wonder why broadcast time cannot be increased for Maori programming. As is the case with Maori Language Week there are many benefits to broadcasting Maori faces the Maori language and Maori history on the nation’s main broadcaster.  
Therefore I leave that thought to hang upon the walls of this Chamber tonight and state that the Maori Party will not support this bill. Despite the Minister’s paying minor attention to the objections in the end we do not believe that this bill will satisfy our expectations. There is much work to be done to strengthen Maori programming which is not covered within the details of this bill so the Maori Party opposes this bill. 
]